Babelscape/SREDFM huggingface dataset:
M47 Patton

Το M47 Patton είναι αμερικανικό άρμα μάχης που χρησιμοποιήθηκε στον Πόλεμο της Κορέας (1950-1953).
Φραντς Κάφκα

O Φραντς Κάφκα (Franz Kafka, 3 Ιουλίου 1883 – 3 Ιουνίου 1924) ήταν ένας από τους πιο σημαντικούς λογοτέχνες του 20ού αιώνα. Γερμανόφωνος και εβραϊκής καταγωγής, έζησε στη σημερινή Τσεχία και έγραψε όλα τα βιβλία του στη γερμανική γλώσσα. Τα χρόνια που ακολούθησαν το θάνατό του, εδραιώθηκε η θέση του στην παγκόσμια λογοτεχνία, χαρακτηρίστηκε ως ο σπουδαιότερος μοντερνιστής γερμανόφωνος πεζογράφος και το έργο του έχει αναλυθεί εκτενώς. Ανάμεσα στα σημαντικότερα έργα του περιλαμβάνονται η νουβέλα "Η Μεταμόρφωση" (1915) και τα μυθιστορήματα "Η Δίκη" (1925), "Ο Πύργος" (1926) και "Αμερική" (1927).
Τατιάνα Μαμάκη

Η Τατιάνα Μαμάκη - Βαρούτη ("Тетяна Мамакі", Μάρτιος 1921 - 23 Ιανουαρίου 2007) ήταν Ελληνίδα χορογράφος. Γεννήθηκε στο Κίεβο της Ρωσίας τον Μάρτιο του 1921. Σπούδασε χορογραφία στην Αθήνα, στη σχολή μπαλέτου της Μαντάμ Ρεϋμόν, και στη συνέχεια στη Βαρσοβία όπου έλαβε δίπλωμα χορού και εμφανίσθηκε ως χορεύτρια στην Όπερα της πόλης. Από την Βαρσοβία συνέχισε σπουδές στο Λονδίνο και το Παρίσι. Με την επιστροφή της στην Ελλάδα υπήρξε πρώτη χορεύτρια της Εθνικής Λυρικής Σκηνής (1939 - 1949) και του Βασιλικού θεάτρου.

To 1949 μετέβη στο Παρίσι με υποτροφία της γαλλικής κυβέρνησης όπου παρακολούθησε ιδιαίτερα μαθήματα στη σχολή Πρεομπραζέσκα. Με την επιστροφή της εργάσθηκε πλέον ως χορογράφος Έχει χορογραφήσει τις περισσότερες τραγωδίες αλλά και θεατρικές παραστάσεις, όπερες και οπερέτες καθώς και κινηματογραφικές ταινίες. Συνεργάσθηκε σε τακτικές εκπομπές της ραδιοφωνίας και τηλεόρασης. Σημαντικότερη χορογραφία της θεωρήθηκε εκείνη της παράστασης «Νόρμα» με την Μαρία Κάλλας που δόθηκε το 1960 στην Επίδαυρο.

Η Γαλλία την τίμησε με ανώτερο παράσημο τέχνης.

Η Τατιάνα Μαμάκη πέθανε στην Αθήνα στις 23 Ιανουαρίου του 2007 και κηδεύτηκε στο Α΄ Νεκροταφείο Αθηνών.
Δραγατσάνι

Το Δραγατσάνι (στα ρουμάνικα "Dragasani") είναι πόλη του νομού Βούλτσεα στη Ρουμανία, κοντά στη δεξιά όχθη του ποταμού Ολτ και στη σιδηροδρομική γραμμή μεταξύ Καρακάλ και Ρίμνικου Βίλτσεα. Ανήκει στο γεωγραφικό διαμέρισμα της Βλαχίας και βρίσκεται 150 χλμ δυτικά του Βουκουρεστίου. Η πόλη φημίζεται για τα αμπέλια της στους γειτονικούς λόφους, που παράγουν μερικά από τα καλύτερα κρασιά της Βλαχίας. Ο πληθυσμός της το 2011 ήταν 16.681.
Τζωρτζ Όργουελ

O Έρικ Άρθουρ Μπλαιρ (αγγλικά: Eric Arthur Blair, 25 Ιουνίου 1903 – 21 Ιανουαρίου 1950), γνωστός περισσότερο με το συγγραφικό του ψευδώνυμο Τζωρτζ Όργουελ, ήταν Βρετανός συγγραφέας, λογοτέχνης και δημοσιογράφος. Το έργο του χαρακτηρίζεται από ξεκάθαρο πεζό λόγο, συνειδητότητα των κοινωνικών ανισοτήτων, αντίθεση στα ολοκληρωτικά καθεστώτα και αφοσίωση στο δημοκρατικό σοσιαλισμό.

Συχνά ταξινομείται ως ένας από Άγγλους συγγραφείς του 20ου αιώνα με τη μεγαλύτερη επιρροή και ως ένας από τους πιο σημαντικούς χρονικογράφους της Αγγλικής κουλτούρας της γενιάς του. Ο Όργουελ έγραψε κριτικές λογοτεχνίας, ποίηση, μυθιστορήματα και πολεμικές ανταποκρίσεις. Είναι διάσημος για το δυστοπικό μυθιστόρημα "1984" (1949) και την αλληγορική νουβέλα "Η Φάρμα των Ζώων" (1945). Το βιβλίο του "Φόρος Τιμής στην Καταλωνία" (1938), είναι μία καταγραφή των εμπειριών του από τον Ισπανικό Εμφύλιο και είναι ευρέως αναγνωρισμένο, όπως και τα πολυάριθμα δοκίμιά του πάνω σε θέματα πολιτικής, λογοτεχνίας, γλώσσας και πολιτιστικά. Το 2008, οι "Times", τον κατέταξαν ως δεύτερο στη λίστα με τους "50 κορυφαίους Βρετανούς συγγραφείς από το 1945".

Το έργο του Όργουελ συνεχίζει να επηρεάζει τη μαζική και πολιτική κουλτούρα και ο όρος "Οργουελικός", περιγραφικός ολοκληρωτικών και απολυταρχικών πρακτικών, εντάχθηκε στο λεξιλόγιο μαζί με αρκετούς από τους νεολογισμούς του, συμπεριλαμβανομένων των ακόλουθων: "ψυχρός πόλεμος", "Μεγάλος Αδελφός", "Αστυνομία Σκέψης", "Δωμάτιο 101", "διπλή σκέψη" και "έγκλημα σκέψης".
Πέτρος Λοχαΐτης

Ο Πέτρος Λοχαΐτης (1933 - 29 Μαΐου 1976) ήταν Έλληνας ηθοποιός.

Γεννήθηκε στην Αθήνα. Εμφανίστηκε κυρίως σε κωμωδίες του Αλέκου Σακελλάριου και ήταν για χρόνια στενός συνεργάτης και φίλος της Αλίκης Βουγιουκλάκη. Ήταν κάτοικος του Κολωνού, στην Αθήνα.

Σκοτώθηκε το 1976 σε τροχαίο δυστύχημα στον Θεολόγο, όπου διατηρούσε εξοχικό, όταν το αυτοκίνητό του προσέκρουσε σε βράχο.
Κώστας Χατζηχρήστος

Ο Κώστας Χατζηχρήστος (Θεσσαλονίκη 1921 - 3 Οκτωβρίου 2001) ήταν Έλληνας ηθοποιός, από τους σημαντικότερους κωμικούς του παλιού ελληνικού κινηματογράφου.
Φάνης Χηνάς

Ο Φάνης Χηνάς (Μαραθιά Ευρυτανίας, 1940 - Βόλος, 12 Φεβρουαρίου 1992) ήταν Έλληνας ηθοποιός. Έπαιξε στην σειρά «Επιστροφή», που προβλήθηκε από την κρατική τηλεόραση το φθινόπωρο του 1982.
Ρίτα Μουσούρη

Η Ρίτα Μουσούρη (1906 - 26 Σεπτεμβρίου 1985) ήταν Ελληνίδα ηθοποιός.
Μπόερς

Ως Μπόερς (Boers) υποδηλώνονταν αρχικά οι Ευρωπαίοι απόγονοι των πρώτων κτηνοτρόφων που μιλούσαν τη γλώσσα Αφρικάανς στα σύνορα του ανατολικού ακρωτηρίου στη Νότια Αφρική κατά το 18ο αιώνα, ενώ αργότερα χρησιμοποιήθηκε για εκείνους που εγκατέλειψαν την Αποικία του Ακρωτηρίου (Cape Colony) κατά τη διάρκεια του 19ου αιώνα και εγκαταστάθηκαν στο Ελεύθερο Κράτος της Οράγγης, το Τράνσβααλ (και τα δύο μαζί ήταν γνωστά ως «Δημοκρατίες των Μπόερς»), καθώς σε ένα μικρό μέρος της επαρχίας Νατάλ. Το όνομα προέρχεται από την ολλανδική λέξη για τον αγρότη "«Boer»" (η σωστή προφορά της λέξης στα Ολλανδικά είναι "μπουρ", ενώ στον πληθυντικό αριθμό να γίνεται "«boeren»" - προφέρεται "μπούρεν"). Οι Μπόερς εμπλέχτηκαν σε δύο πολέμους εναντίον της Βρετανικής Αυτοκρατορίας, που έμειναν γνωστοί με το όνομα «Πόλεμοι των Μπόερς» και τον δια-συνοριακό πόλεμο από τις 26 Αυγούστου 1966 έως στις 21 Μαρτίου 1990 που συνέβη στη Ναμίμπια (τότε Γερμανική Νοτιοδυτική Αφρική), τη Ζάμπια, την Αγκόλα και την Ροδεσία. Ο πόλεμος έγινε μεταξύ της Αφρικανικής Δύναμης Νότιας Άμυνας (SADF) και του Λαϊκού Απελευθερωτικού Στρατού της Ναμίμπια (PLAN), μια ένοπλη πτέρυγα της Λαϊκής Νότιας Δυτικής Αφρικής (SWAPO). Ο δια-συνοριακός πόλεμος ήταν μέρος του ψυχρού πολέμου.
Ζβιάντ Γκαμσαχούρντια

}}
O Ζβιάντ Γκαμσαχούρντια ("ზვიად გამსახურდია", 31 Μαρτίου 1939 - 31 Δεκεμβρίου 1993) ήταν ο πρώτος δημοκρατικά εκλεγμένος πρόεδρος της Δημοκρατίας της Γεωργίας, ύστερα από την πτώση της Σοβιετικής Ένωσης. Ανέπτυξε μεγάλη ανθρωπιστική δράση και ήταν ο πρώτος Γεωργιανός που έγινε μέλος της Διεθνούς Αμνηστίας το 1974. Έχοντας εθνικιστικές βλέψεις, στα μετέπειτα χρόνια έγινε υπεύθυνος για πολλά περιστατικά βιάς κατά των μειονοτήτων που ζούσαν στη Γεωργία. 

Η κυβέρνηση του Έντβαρντ Σεβαρντνάτζε (ο οποίος ήταν ο πρώτος γραμματέας του Γεωργιανού Κομμουνιστικού κόμματος) συνέλαβε τον Γκαμσαχούρντια και τον καταδίκασε σε 3 χρόνια καταναγκαστικά έργα συν 3 χρόνια εξορία στο Νταγκεστάν, με αιτιολογία «αντι-σοβιετικές δραστηριότητες». Λόγω αυτής της ποινής, το 1978 προτάθηκε από διεθνείς οργανισμούς για το Νόμπελ Ειρήνης.

Το 1993 πέθανε κάτω από αδιευκρίνιστες ακόμα και σήμερα συνθήκες. Άλλοι μιλούν για αυτοκτονία και άλλοι πως σκοτώθηκε μαχόμενος.

Η αναγνώριση στο έργο του ήρθε το 2004 επί προεδρίας Μιχαήλ Σαακασβίλι όταν δόθηκε το όνομά του σε έναν από τους κεντρικούς δρόμους της Τιφλίδας.
Στύγα

Η Στύγα (Στυξ) ήταν αρχέγονη χθόνια θεότητα, απεχθής και φρικαλέα, προσωποποίηση του ομώνυμου ποταμού του Άδη.
Αθλητική Ένωση Λεμεσού

Η Αθλητική Ένωση Λεμεσού (Α.Ε.Λ.) είναι Κυπριακό αθλητικό σωματείο με έδρα τη Λεμεσό. Ιδρύθηκε στις 4 Οκτωβρίου 1930. Διατηρεί τμήματα ποδοσφαίρου, καλαθόσφαιρας γυναικών, καλαθόσφαιρας ανδρών, πετοσφαίρισης γυναικών, ποδοσφαίρου σάλας, χειροσφαίρισης, μπόουλινγκ και μπιλιάρδου. Παλαιότερα διατηρούσε και τμήματα πετοσφαίρισης ανδρών, θαλάσσιων σπορ (υδατοσφαίριση, λεμβοδρομίες), χόκεϊ και ποδηλασίας.
Μαρινέλλα

Η Μαρινέλλα (πραγματικό όνομα: Κυριακή Παπαδοπούλου) (Θεσσαλονίκη, 19 Μαΐου 1938) είναι Ελληνίδα τραγουδίστρια, σημαντική εκπρόσωπος του λαϊκού τραγουδιού, με εξαιρετική εκφραστική δυνατότητα. Τραγουδά επαγγελματικά από το 1956. Έχει κυκλοφορήσει πολλά προσωπικά άλμπουμ, τα περισσότερα από τα οποία γνώρισαν εμπορική επιτυχία. Είναι διάσημη κυρίως στην Ελλάδα και την Κύπρο αλλά και με διεθνή καριέρα. Το 2016, η Μαρινέλλα συμπλήρωσε 60 χρόνια συνεχούς παρουσίας στην ελληνική μουσική. Από πολλούς θεωρείται ως η σημαντικότερη ερμηνεύτρια του ελληνικού τραγουδιού.
Πέτρος Κυριακός

Ο Πέτρος Κυριακός (1899 – 11 Ιουνίου 1984) ήταν Έλληνας ηθοποιός της επιθεώρησης, της οπερέτας και του κινηματογράφου και τραγουδιστής του ρεμπέτικου.
Πάπας Ουρβανός Β΄

Ο Πάπας Ουρβανός Β΄ ("Urbain II", 1042 - 29 Ιουλίου 1099) ήταν Πάπας από τις 12 Μαρτίου του 1088 μέχρι τον θάνατό του το 1099. Πριν γίνει Πάπας ήταν επίσκοπος. Είναι γνωστός για την έναρξη της Α΄ Σταυροφορίας (1096-1099). Υποσχέθηκε συγχώρεση και χάρη για όλες τις αμαρτίες εκείνων που θα πολεμούσαν για να διεκδικήσουν την ιερή γη και θα απελευθέρωναν τις ανατολικές εκκλησίες.

Προερχόταν από τον Οίκο του Σατιγιόν-συρ-Μαρν. Το 1095 κάλεσε όλους τους τότε Ηγεμόνες της Δύσης υπό τα όπλα για έναν Ιερό Πόλεμο κατά του Ισλάμ. Ύστερα από εισήγησή του, η σύνοδος του Κλερμόν που συνήλθε στη συνέχεια, αποφάσισε την εκστρατεία που ονομάστηκε "Σταυροφορία", και ιστορικά Α΄ Σταυροφορία, για την απελευθέρωση των Αγίων Τόπων. Σώζονται 36 επιστολές του. Τον διαδέχθηκε ο Πάπας Πασχάλης Β΄.

Ανακηρύχτηκε άγιος της Καθολικής Εκκλησίας.
Δημήτρης Μητρόπουλος

Ο Δημήτρης Μητρόπουλος (Αθήνα, 18 Φεβρουαρίου 1896 - Μιλάνο, 2 Νοεμβρίου 1960) ήταν Έλληνας διευθυντής ορχήστρας, πιανίστας και συνθέτης που έζησε το μεγαλύτερο μέρος της ζωής του στις Ηνωμένες Πολιτείες.
Χρήστος Καπράλος

thumb|right|300px|"Κάρολος Κουν". Έργο του Χρήστου Καπράλου. Αθήνα - Στοά του Βιβλίου
Ο Χρήστος Καπράλος (16 Νοεμβρίου 1909 – 20 Ιανουαρίου 1993) ήταν Έλληνας γλύπτης, ένας από τους σημαντικότερους του 20ού αιώνα, ιδίως σε ό,τι αφορά τον μοντερνισμό στην Ελλάδα.
Λάζαρος Κουντουριώτης

Ο Λάζαρος Κουντουριώτης (Ύδρα Απρίλιος 1769 - 6 Ιουνίου ή 12 Ιουνίου 1852) ήταν Έλληνας γερουσιαστής και παράγοντας της επανάστασης του 1821.
Βλάσης Μάρας

Ο Βλάσης Μάρας (31 Μαρτίου 1983) είναι Έλληνας αθλητής, ο οποίος υπήρξε παγκόσμιος πρωταθλητής της γυμναστικής. Αγωνίζεται στην ενόργανη. Ξεκίνησε από τον Πρωτέα Αιγάλεω. Έκανε την πρώτη του εμφάνιση σε ηλικία 16 ετών και μέσα σε τρία χρόνια κατάφερε να έχει ήδη στη συλλογή του δύο χρυσά μετάλλια σε Παγκόσμια Πρωταθλήματα, ένα χρυσό σε Ευρωπαϊκό Πρωτάθλημα και ένα χάλκινο σε Πανευρωπαϊκούς εφήβων.Το 2004 έλαβε μέρος στο μονόζυγο και στο σύνθετο ατομικό, στους Ολυμπιακούς Αγώνες της Αθήνας. Μάλιστα, με βάρος 50 κιλών, ήταν ο πιο ελαφρύς αθλητής από τους άνδρες στους Ολυμπιακούς Αγώνες, σε ελληνικό επίπεδο. Το 2010 έγινε ο πρώτος αθλητής στο μονόζυγο που συμπλήρωσε 5 χρυσά ευρωπαϊκά μετάλλια.
Ευάγγελος Παπαστράτος

Ο Ευάγγελος Παπαστράτος (1884 - 1974) ήταν Έλληνας βιομήχανος σιγαρέτων καταγόμενος από το Αγρίνιο.
The Matrix

Το The Matrix είναι κινηματογραφική ταινία περιπέτειας και επιστημονικής φαντασίας, σε σενάριο και σκηνοθεσία των Λίλι και Λάνα Γουατσόφσκι. Πρωταγωνιστούν οι ηθοποιοί Κιάνου Ρίβς, Λώρενς Φίσμπερν, Κάρι-Αν Μος, Χιούγκο Γουίβινγκ και Τζόε Παντολιάνο. Η ταινία προβλήθηκε αρχικά στις ΗΠΑ στις 31 Μαρτίου 1999 και αποτέλεσε την αρχή της σειράς "The Matrix", η οποία περιλαμβάνει ταινίες, κόμικς, βιντεοπαιχνίδια και κινούμενα σχέδια. Απέσπασε τέσσερα βραβεία Όσκαρ στις τεχνικές κατηγορίες.

Η ταινία περιγράφει ένα μέλλον στο οποίο ο κόσμος όπως τον ξέρει ο άνθρωπος είναι το Matrix, μια εικονική πραγματικότητα που δημιουργήθηκε και συντηρείται από νοήμονες μηχανές προκειμένου να κατευνάσει, υποτάξει και εκμεταλλευτεί τον ανίδεο ανθρώπινο πληθυσμό ως πηγή ενέργειας, με την υποχρεωτική σύνδεση του στο Matrix μέσω μοσχευμάτων. Περιέχει πολυάριθμες αναφορές στις υποκουλτούρες του κυβερνοπάνκ και των χάκερ, φιλοσοφικές και θρησκευτικές ιδέες, μεσσιανισμό και καρτεσιανισμό, αλλά και σωκρατικό και πλατωνικό ιδεαλισμό. Επίσης, δανείζεται στοιχεία της Πλατωνικής "Αλληγορίας του Σπηλαίου" του Πλάτωνα.

Το 2012 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Spore

Το Spore είναι βιντεοπαιχνίδι προσομοίωσης ζωής και στρατηγικής πραγματικού χρόνου και κυκλοφόρησε στις 7 Σεπτεμβρίου του 2008 για τα Microsoft Windows και MAC OS X. Σχεδιασμένο από τον Γουίλ Ράιτ, περιλαμβάνει στοιχεία παιχνιδιών δράσης και ρόλων. Στο "Spore", ο παίκτης ελέγχει την εξέλιξη ενός είδους από το μονοκυτταρικό του στάδιο και την ανάπτυξή του σε νοήμον και κοινωνικό πλάσμα, μέχρι τη διαστρική εξερεύνηση και τα ταξίδια στο διάστημα.
Γουόλτερ Γκρίμσο

Ο Γουόλτερ Γκρίμσο ("Walter Grimshaw" 12 Μαρτίου 1832-27 Δεκεμβρίου 1890) ήταν ένας συνθέτης σκακιστικών προβλημάτων του 19ου αιώνα. Το 1854, στο Λονδίνο, νίκησε στον πρώτο διαγωνισμό λύσης σκακιστικών προβλημάτων. Είναι γνωστός επειδή έδωσε το όνομά του στο πασίγνωστο στους προβληματιστές θέμα Γκρίμσο.
Λόνγκμπριτζ

To Λόνγκμπριτζ "(Longbridge)" είναι μια περιοχή στο Μπέρμιγχαμ, Μεγάλη Βρετανία. Εδώ και περίπου 100 χρόνια, η περιοχή ήταν σε μεγάλο βαθμό κατειλημμένη από το εργοστάσιο παραγωγής αυτοκινήτων, που παρήγαγε οχήματα της μάρκας Austin και MG Rover. Το εργοστάσιο έχει σταματήσει τη λειτουργία του από τον Απρίλιο 2005, όταν η εταιρεία ετέθη σε καθεστώς διαχείρισης. Ο καινούριος ιδιοκτήτης της MG Rover, η εταιρεία Nanjing Automobile Group, είχε δεσμευθεί για την επανέναρξη της παραγωγής στο τεράστιο εργοστάσιο μέχρι το 2007.

Στα νοτιοδυτικά της περιοχής βρίσκονται οι Λόφοι Lickey, ένα αγαπημένο σημείο αναψυχής για τους κατοίκους του Μπέρμιγχαμ. Στα νοτιο-ανατολικά η σιδηροδρομική γραμμή από το χωριό Barnt Green διαχωρίζει το Λόνγκμπριτζ από τις λίμνες Μπίτελ (Bittell Reservoirs).
Ευκτήμων ο Αθηναίος

Ο Ευκτήμων ο Αθηναίος ήταν αρχαίος Έλληνας αστρονόμος, μετεωρολόγος και γεωγράφος της κλασικής εποχής (5ος αιώνας π.Χ.). Υπήρξε μαθητής του Μέτωνος με τον οποίο και συνεργάσθηκε στενά μαζί του. Ήταν Αθηναίος στη καταγωγή, εξ ου το παρωνύμιο, πλην όμως έζησε επί μακρόν στην Αμφίπολη, στη Μακεδονία.
Ευνάπιος

Ο Ευνάπιος (347 - μετά το 414) ήταν Έλληνας σοφιστής και ιστορικός του 4ου αιώνα από τις Σάρδεις της Λυδίας. Ήταν φιλόσοφος της νεοπλατωνικής Περγαμηνής σχολής (που είχε ιδρύσει ο Αιδέσιος) και μαθητής του Χρυσανθίου. Το 362 ο Ευνάπιος ήλθε στην Αθήνα, όπου υπήρξε μαθητής του ρήτορα Προαιρέσιου, ενώ συνάμα μυήθηκε στα Ελευσίνια Μυστήρια. Το 366 επανήλθε στη πατρίδα του και επιδόθηκε στο ιστορικό και φιλοσοφικό συγγραφικό του έργο καθώς και στην ιατρική. Το έργο του με τον τίτλο "Ευπόριστα" πρόσφερε στον φίλο του ιατρό Ορειβάσιο. Υπήρξε πιστός της αρχαίας θρησκείας, διακηρύσσοντας την εμμονή του ως "Έλληνες την θρησκείαν" ή "θεούς θεραπεύοντες κατά αρχαίον τρόπον". Θαύμαζε τον Αυτοκράτορα Ιουλιανό και κατέκρινε τον Μέγα Κωνσταντίνο. 

Το ιστορικό του έργο φέρεται υπό τον τίτλο ""Ιστορικά υπομνήματα", "Καθολικά της Ιστορίας", "Διεξοδικά της Ιστορίας", ενώ ο τίτλος "Ιστορία της μετά Δέξιππον νέα έκδοσις" μαρτυρά ότι εκδόθηκε 2η φορά. Στην ιστορική του αφήγηση που αφορά την περίοδο από τον θάνατο του Κλαύδιου Β΄ μέχρι της Πουλχερίας, δεν διαφαίνεται πολιτική άποψη. Ο ίδιος αναφέρει επί τούτου: "Τα πραχθέντα ότι μάλιστα δίχα τινός πάθους εις το αληθές αναφέροντα γράφειν" (=γράφω τα πραχθέντα χωρίς κανένα πάθος, έχοντας οδηγό την αλήθεια). 

Το 396 έγραψε το σχεδόν ολόκληρο διασωθέν σύγγραμμα "Βίοι Φιλοσόφων και Σοφιστών"", όπου περιλαμβάνονται οι βίοι των σοφιστών Πλωτίνου, Πορφυρίου, Ιάμβλιχου, Ιμέριου, Προαιρεσίου, Χρυσανθίου κ.λπ. στηριζόμενος και σε συγγράμματα προγενεστέρων. Τυγχάνει οπαδός του Νεοπλατωνισμού, αλλά φέρεται να κλείνει και προς τη κυνική φιλοσοφία, εξυμνώντας ως προσομοιάζοντα με τον φιλόσοφο την πήραν και το τριβώνιο. Στις περί ανθρώπου αντιλήψεις φαίνεται να ταλαντεύεται μεταξύ "δαίμονα", "τύχης" και "πρόνοιας". Αν και ότι ο ίδιος πιστεύει πως αντιπροσωπεύει τον "αρχαίο τρόπο" και την "ευγαίνουσα μούσαν", το ύφος του φέρει τα γνωρίσματα της εξεζητημένης υπερβολής, καθώς επίσης και να τελεί υπό την επίδραση του Φιλόστρατου.

Τα διασωθέντα εκ των ιστορικών του έργων αποσπάσματα εξέδωσε ο Ντιντόρφ στη συλλογή: "Historici graeci minores", τους δε Βίους των Σοφιστών ο Μπουασονάντ.
Όταν λείπει η γάτα!

Το Όταν λείπει η γάτα! είναι ελληνική κωμική ταινία του 1962. Πρόκειται για κωμωδία παρεξηγήσεων, σε σκηνοθεσία Αλέκου Σακελλάριου και σενάριο του ιδίου και του Χρήστου Γιαννακόπουλου. Η ταινία έκανε επιτυχία το τραγούδι "Ας πάει και το παλιάμπελο" (των Γιώργου Μουζάκη, Αλέκου Σακελλάριου, Χρήστου Γιαννακόπουλου).

Εισιτήρια: 31.133.
Γενική

H γενική είναι μαζί με την αιτιατική μία από τις δύο (παλαιότερα τρεις) πλάγιες πτώσεις της Ελληνικής και η πτώση που μεταχειρίζονται οι περισσότεροι λαοί στη γλώσσα τους όταν ζητούν απάντηση στο ερώτημα "τίνος;" Γενική έχουν πολλές γλώσσες, όμως δεν την σχηματίζουν όλες μονολεκτικά ή με τον ίδιο τρόπο. Στις περισσότερες γλώσσες η γενική δηλώνει κτήση ("το σπίτι του Κώστα") ή στενή συσχέτιση ("η αδελφή του Κώστα"), ύλη ή περιεχόμενο ("αποθήκη σιτηρών, ομάδα ανδρών"), σύνολο στο οποίο ανήκει κάτι ή διαίρεση ("από τα βάθη της ψυχής μου"), το υποκείμενο ως υποκειμενική γενική ("η αγάπη της μάνας"), το αντικείμενο ή γενική αντικειμενική ("οι υπερασπιστές της Ακρόπολης, λάτρης της μουσικής"), γενική κατηγορηματική όταν υπάρχει συνδετικό ρήμα στην περίπτωση των Ελληνικών ("το φαγητό είναι της ώρας"), καταγωγή, γένος ("Σωκράτης Ξανθίππου"), ιδιότητα όταν δεν υπάρχει συνδετικό ρήμα και κατά συνέπεια δεν πρόκειται για κατηγορηματική γενική ("παπούτσια περιπάτου") και πολλά άλλα.

Κάθε γλώσσα έχει το δικό της τρόπο να κλίνει τα ονόματα και να εκφέρει τη γενική ή να αντιμετωπίζει συντακτικά και γραμματικά τον προσδιορισμό της κτήσης, της συσχέτισης, της εξάρτησης, της πηγής, της αφετηρίας κ.λπ. Σε γενικές γραμμές τη συγκεκριμένη πτώση σε ποικίλες μορφές διαθέτουν μεταξύ άλλων γλωσσών τα Αλβανικά, τα Αραβικά, τα Αρμενικά, τα Βασκικά, τα Γερμανικά, τα Γεωργιανά, τα Εσθονικά, τα Ιρλανδικά, τα Λατινικά, τα Λιθουανικά, τα Πολωνικά, τα Ρουμανικά, τα Ρωσικά, τα Σανσκριτικά, τα Σερβικά, τα Σλοβακικά, τα Τουρκικά, τα Τσέχικα, τα Φινλανδικά, κ.ά.

Σε άλλες γλώσσες η γενική σχηματίζεται με αρκετές αλλαγές, όπως ταυτόχρονα στο άρθρο, στον τονισμό, συχνά στο ίδιο το θέμα της λέξης και πάντα στην κατάληξη (όπως στα Αρχαία και Νέα Ελληνικά) και σε άλλες διαμορφώνεται πιο απλά, με επιθήματα στο τέλος της λέξης (π.χ. στα Αγγλικά ή στα Ολλανδικά) ή με χρήση μιας πρόθεσης που δείχνει συσχέτιση ή κατοχή (στα Αγγλικά η πρόθεση «of» και στα Γαλλικά η «de») ή με αλλαγή του άρθρου (όπως στα Γερμανικά)
Ουσιαστικό

Ουσιαστικό είναι ένα από τα κλιτά μέρη του λόγου που φανερώνει πρόσωπο, ζώο, πράγμα, ενέργεια, κατάσταση, ιδιότητα. 

Το ουσιαστικό είναι όνομα, (όπως είναι και το επίθετο).
Ευκτήμων ο στρατηγός

Ο Ευκτήμων ο στρατηγός, προς διάκριση του ομώνυμου ρήτορα ήταν αρχαίος Αθηναίος στρατηγός που έδρασε στη περίοδο του Πελοποννησιακού πολέμου. 
Κατά τη διάρκεια δε του πολέμου αυτού σε κάποιο μεσοστάδιο υπήρξε και "επώνυμος άρχων" των Αθηνών το 413 π.Χ.. 
Αναφορά σ΄ αυτόν γίνεται στο Πάριο μάρμαρο, στο θραύσμα που φυλάσσεται στην Οξφόρδη, με την ένδειξη 62.
Σιγκέρου Ουμεμπαγιάσι

Ο Σιγκέρου Ουμεμπαγιάσι (, 19 Φεβρουαρίου 1951) είναι Ιάπωνας συνθέτης.

Γεννήθηκε στο Kitakyushu, Fukuoka της Ιαπωνίας). Υπήρξε αρχηγός του ιαπωνικού ροκ συγκροτήματος "ΕΧ", αλλά από το 1985 και μετά, οπότε και διαλύθηκε το συγκρότημα, άρχισε να συνθέτει μουσική για σάουντρακ ταινιών. Μερικά από τα γνωστότερα σάουντρακ που έχει συνθέσει είναι των ταινιών του γνωστού Κινέζου σκηνοθέτη Γουόνγκ Καρ Γουάι (Wong Kar-wai) "Ερωτική Επιθυμία" ("In the Mood for Love") (2001), και "2046" (2004). Επίσης έγραψε τη μουσική για την ταινία "Τα ιπτάμενα στιλέτα" ("House of Flying Daggers" (2004), του Ζανγκ Γιμού (Zhang Yimou). To 2004 η μουσική του για την ταινία "2046" τιμήθηκε με βραβείο στα "Golden Horse Awards" στην Ταϊβάν και στο Διεθνές Φεστιβάλ Κινηματογράφου στο Χονγκ Κονγκ.
Πανεπιστήμιο Πειραιώς

Το Πανεπιστήμιο Πειραιώς (ΠΑ.ΠΕΙ.) είναι Ανώτατο Εκπαιδευτικό Ιδρυμα που εδρεύει στον Πειραιά στη διασταύρωση των οδών Καραολή & Δημητρίου και Δεληγιώργη.
Οικουμενική Διακήρυξη των Γλωσσικών Δικαιωμάτων

Η Οικουμενική Διακήρυξη των Γλωσσικών Δικαιωμάτων (αγγλικά: Universal Declaration of Linguistic Rights) διατυπώθηκε στη Βαρκελώνη (6-8/6/96) από τη διεθνή διάσκεψη 66 μη κυβερνητικών οργανώσεων, με πρωτοβουλία της International ΡΕΝ, και υπογράφτηκε από την UNESCO, τα Pen Clubs και πολλές μη κυβερνητικές οργανώσεις. Στόχος της είναι η προστασία των γλωσσικών δικαιωμάτων.
Η κρυφή γοητεία της μπουρζουαζίας

Η κρυφή γοητεία της μπουρζουαζίας (πρωτότυπος τίτλος στα γαλλικά "Le charme discret de la bourgeoisie") είναι ο τίτλος κινηματογραφικής υπερρεαλιστικής ταινίας, σε σκηνοθεσία του Λουίς Μπουνιουέλ, παραγωγή του 1972. Ανήκει στην τελευταία δημιουργική περίοδο του Μπουνιουέλ, κατά την οποία ολοκλήρωσε αρκετές γαλλόφωνες ταινίες στη Γαλλία. Το 1973, απέσπασε το Βραβείο Όσκαρ καλύτερης ξενόγλωσσης ταινίας, καθώς και το βραβείο καλύτερης ταινίας της Γαλλικής Ένωσης Κριτικών (βραβείο Μελιέ).
Άγιος Παΐσιος

Ο Άγιος Παΐσιος ο Αγιορείτης (κατά κόσμον "Αρσένιος Εζνεπίδης", Φάρασα, Μικρά Ασία, 25 Ιουλίου 1924 - Μονή Αγίου Ιωάννου Θεολόγου, Σουρωτή, 12 Ιουλίου 1994) ήταν Έλληνας Καππαδόκης μοναχός του 20ού αιώνα που έγινε ευρέως γνωστός για τον μοναστικό του βίο και το έργο του. Η κατάταξή του ως αγίου της Ορθοδόξου Εκκλησίας πραγματοποιήθηκε από το Οικουμενικό Πατριαρχείο Κωνσταντινουπόλεως στις 13 Ιανουαρίου 2015, ενώ η Ορθόδοξη Εκκλησία εορτάζει τη μνήμη του στις 12 Ιουλίου. Το 2017, ανακηρύχθηκε προστάτης άγιος του στρατιωτικού όπλου των Διαβιβάσεων, με απόφαση της Ιεράς Συνόδου της Εκκλησίας της Ελλάδος.
Πάουλ Μάιερ

Ο Πάουλ Μάιερ ("Paul Meier", γενν. στο Βέλπερτ στις 27 Ιουλίου 1971) είναι Γερμανός πρώην αθλητής στο δέκαθλο. Κέρδισε το αργυρό μετάλλιο στο Παγκόσμιο Πρωτάθλημα Στίβου το 1993 στη Στουτγκάρδη, όπου βελτίωσε το προσωπικό του ρεκόρ στους 8.548 πόντους. Έναν χρόνο πριν, στους Ολυμπιακούς της Βαρκελώνης, κατέλαβε την έκτη θέση. Δεν έλαβε μέρος στους Ολυμπιακούς του 1996 στην Ατλάντα εξαιτίας τραυματισμού. Τον Απρίλιο του 2004 νυμφεύθηκε τη Χάικε Χένκελ "(Heike Henkel)", πρωταθλήτρια στο άλμα εις ύψος.


Κατηγορία:Γερμανοί αθλητές του στίβου
Πέτρος Φυσσούν

Ο Πέτρος Φυσσούν (5 Οκτωβρίου 1933 - 5 Δεκεμβρίου 2016) ήταν Έλληνας ηθοποιός και σκηνοθέτης.
Μαλτεζική γλώσσα

Η Μαλτεζική γλώσσα (στα μαλτέζικα: "Malti") είναι μια σημιτική γλώσσα της αφροασιατικής οικογένειας. Είναι η εθνική γλώσσα της Μάλτας και μία από τις επίσημες γλώσσες της Ευρωπαϊκής Ένωσης. Προέρχεται από και συγγενεύει περισσότερο με την αραβική, συγκεκριμένα τα σικελοαραβικά.

Είναι σημιτική γλώσσα που γράφεται με το λατινικό αλφάβητο και σημιτική γλώσσα που ομιλείται ιστορικά στην Ευρώπη. Παρόμοια περίπτωση αποτελούν τα αραβικά της Κύπρου.
Νέστορας Μάτσας

Ο Νέστορας Μάτσας (1935 — 28 Ιουνίου 2012) ήταν Έλληνας συγγραφέας και ένας από τους πρώτους αξιόλογους σκηνοθέτες ελληνικών μορφωτικών ταινιών.
Ολλανδική γλώσσα

Τα Ολλανδικά ("Nederlands", προφορά: ▶ ) ανήκουν στις ινδοευρωπαϊκές γλώσσες, στην υποομάδα των γερμανικών γλωσσών. Από τα Ολλανδικά εξελίχθηκαν τα Αφρικάανς στη δυτική Νότια Αφρική. Σήμερα, είναι μητρική γλώσσα περίπου 25 εκατομμυρίων ανθρώπων. Εντός της Ευρωπαϊκής Ένωσης, καταλαμβάνει την 7η θέση στη σειρά κατοίκων που την ομιλούν ως μητρική γλώσσα. Ομιλείται βασικά στην Ολλανδία, το Βέλγιο (στο φλαμανδικό τμήμα της χώρας) και στο Σουρινάμ. Και στην Αρούμπα, τις Ολλανδικές Αντίλλες (τμήματα και τα δύο του Βασιλείου της Ολλανδίας) και το Γαλλικό Βέστχουκ (ολλανδικά: "Franse Westhoek", γαλλικά: "Westhoek français") ομιλούνται τα ολλανδικά. Το τελευταίο αποτελεί τμήμα της Γαλλίας και αποκαλείται μερικές φορές "Γαλλική Φλάνδρα". Αναφέρεται δε στην περιοχή πέριξ της Δουνκέρκης. Σε λίγες περιοχές της Γερμανίας, κοντά στα σύνορα με την Ολλανδία, ομιλούνται και διδάσκονται επίσης τα ολλανδικά. Στη Νότια Αφρική και στην Ινδονησία (παλιά αποικία της Ολλανδίας), τα Ολλανδικά χρησιμοποιούνται ως γλώσσα-πηγή για τη δημιουργία λέξεων. Το 2005, η Ολλανδική γλώσσα διδασκόταν σε περίπου 40 χώρες, σε 220 πανεπιστήμια.
Εμμανουήλ Παπάς

Ο Εμμανουήλ Παπάς (Δοβίστα Μακεδονίας, 1772 - Καφηρέας, 5 Δεκεμβρίου 1821) ήταν Έλληνας έμπορος, τραπεζίτης, μέλος της Φιλικής Εταιρείας και οπλαρχηγός της Ελληνικής Επανάστασης του 1821. Υπήρξε πρωτεργάτης της εξέγερσης στη Χαλκιδική και μία από τις αγνότερες και ηρωικότερες μορφές του Αγώνα της Ανεξαρτησίας. Στις 17 Μαΐου του 1821 κήρυξε την Επανάσταση στη Μακεδονία ως "αρχηγός και υπερασπιστής της Μακεδονίας".
Δοξάτο

Το Δοξάτο είναι κωμόπολη του νομού Δράμας. Σύμφωνα με το σχέδιο Καλλικράτης, αποτελεί τη Δημοτική Κοινότητα Δοξάτου που ανήκει στο Δήμο Δοξάτου και έχει σύμφωνα με την απογραφή 2011 έχει πληθυσμό 2.884 κατοίκους. Με το σχέδιο Καποδίστριας αποτελούσε Δημοτικό Διαμέρισμα του Δήμου Δοξάτου. Βρίσκεται σε απόσταση 10 χιλιομέτρων από την πόλη της Δράμας.
Δημήτρης Ποταμίτης

Ο Δημήτρης Ποταμίτης (Μάρτιος 1945 - 26 Φεβρουαρίου 2003) ήταν Κύπριος ηθοποιός, σκηνοθέτης, συγγραφέας και ποιητής.
Πουρές

thumb|right|Πουρές
Ο πουρές (purée) είναι όρος γαλλικής προέλευσης και ενώ στα ελληνικά είναι περισσότερο συνδεδεμένος με τις πατάτες στην πραγματικότητα σημαίνει βρασμένη τροφή, συνήθως λαχανικά ή όσπρια τα οποία έχουν στραγγισθεί και πολτοποιηθεί μέχρι του σημείου να έχουμε μια κρεμώδη υφή.

Στην περίπτωση του πουρέ πατάτας: παρασκευάζεται αλέθοντας βρασμένες πατάτες, στις οποίες προστίθεται γάλα, αλάτι, πιπέρι και λίγο βούτυρο ή λάδι. Αντί για πιπέρι μπορεί να χρησιμοποιηθεί και μοσχοκάρυδο. Στο εμπόριο κυκλοφορεί και πουρές σε νιφάδες, ουσιαστικά πρόκειται για αφυδατωμένη πατάτα. Ο πουρές από νιφάδες μπορεί να προετοιμαστεί με την προσθήκη γάλακτος. Ο πουρές χρησιμοποιείται συνήθως για να συνοδέψει κρέας, ειδικά μοσχαρίσιο.
Μπορεί να χρησιμοποιηθεί και λίγος ζωμός από το φαγητό.


Κατηγορία:Τεχνικές μαγειρέματος
Διαγωνισμός Τραγουδιού Eurovision 1957

Ο Διαγωνισμός Τραγουδιού Eurovision 1957 ήταν ο δεύτερος Διαγωνισμός Τραγουδιού Eurovision. Ο διαγωνισμός διεξήχθη στη Φραγκφούρτη της Δυτικής Γερμανίας και έλαβε χώρα στο Großer Sendesaal des hessischen Rundfunks, στις 3 Μαρτίου 1957. Το σόου παρουσιάστηκε από τη Γερμανίδα ηθοποιό Αναΐντ Ιπλικιάν. Όπως και ο πρώτος διαγωνισμός, έτσι κι αυτός ήταν κυρίως ένα ραδιοφωνικό πρόγραμμα, με τη διαφορά ότι είχε αυξηθεί ο αριθμός των κατόχων τηλεοράσεων. 

Νικήτρια χώρα ήταν η με την Κόρι Μπρόκεν και το τραγούδι "Net als toen", το οποίο έγραψε ο Βίλι φαν Χέμερτ και συνέθεσε ο Γκούους Γιάνσεν. Ήταν η πρώτη νίκη της Ολλανδίας στον διαγωνισμό.

Για κάποιο χρονικό διάστημα, κυκλοφορούσε μια φήμη ότι το προνόμιο της διεξαγωγής του διαγωνισμού του 1957 δόθηκε στη Γερμανία επειδή υποτίθεται είχε βγει δεύτερη το 1956 με το "Im Wartesaal zum großen Glück" του Βάλτερ Αντρέας Σβαρτς. Στην πραγματικότητα, όχι μόνο δεν είχαν δημοσιευθεί τα πλήρη αποτελέσματα του 1956, αλλά ο κανόνας που λέει ότι η νικήτρια χώρα του κάθε έτους διοργανώνει τον επόμενο δεν υπήρχε ακόμα. Την συγκεκριμένη περίοδο είχε σχεδιαστεί κάθε συμμετέχουσα χώρα να διοργανώνει τον διαγωνισμό με σειρά. Ωστόσο, καθώς περισσότερες χώρες επιθυμούσαν να συμμετάσχουν, αυτό κατέστη ανέφικτο.
Τζον Μπάνβιλ

Ο Τζον Μπάνβιλ (John Banville) (8 Δεκεμβρίου 1945) είναι Ιρλανδός συγγραφέας. Γεννήθηκε στο Ουέξφορντ της Ιρλανδίας. Το πρώτο του βιβλίο, το Long Lankin, εκδόθηκε το 1970. Η νουβέλα του, "The Book of Evidence" (1989), συμπεριλήφθηκε στην τελική λίστα για το Λογοτεχνικό βραβείο Μπούκερ, και κέρδισε το βραβείο Guiness Peat Aviation Award. Μία άλλη νουβέλα του, "The Sea" ("Η Θάλασσα", 2005), κέρδισε το βραβείο Booker. Το, The Newton Letter, μεταφέρθηκε στην τηλεόραση.
Wipers

Οι Wipers ήταν πανκ συγκρότημα από το Πόρτλαντ του Όρεγκον. Ουσιαστικά προσωπικό όχημα του Γκρεγκ Σέιτζ, δημιουργήθηκαν το 1977. Γεννημένοι σε μια εποχή ανάμεσα στο θάνατο της ντίσκο και της γέννηση του πανκ, χάραξαν έναν ξεχωριστό δρόμο, παίζοντας βρώμικο πανκ με μελωδικές επιρροές, βασισμένο στο προσωπικό κιθαριστικό στυλ του αυτοδίδακτου Σέιτζ. Η επιλογή τους να μείνουν έξω απ' τα φώτα της δημοσιότητας και της τότε μόδας, τους άφησε άγνωστους μέχρι πού έγιναν γνωστοί ξανά γύρω στο 1990. Ο ήχος τους έφτασε να επηρεάσει και να εμπνεύσει το κίνημα του γκραντζ (ανάμεσα στους δηλωμένους οπαδούς τους ήταν και ο Κερτ Κομπαίην). Μετά το 1987 συνέχισαν σε πιο χαμηλούς τόνους και ο τελευταίος τους δίσκος κυλοφόρησε το 1999.
Αθανάσιος Διάκος

Ο Αθανάσιος Διάκος (Αθανάσιος Διάκος Φωκίδας ή Αρτοτίνα Φωκίδας, 1788 - Λαμία, 24 Απριλίου 1821) ήταν ένας από τους Έλληνες πρωταγωνιστές ήρωες - οπλαρχηγούς του πρώτου έτους της Ελληνικής Επανάστασης του 1821, ο οποίος έδρασε στη Στερεά Ελλάδα. Σύμφωνα με μια εκδοχή, το πραγματικό του όνομα ήταν Αθανάσιος Γραμματικός ή κατά άλλους Αθανάσιος Μασσαβέτας. Στα οθωμανικά müsvedde ~ مسوده σημαίνει: σχέδιο και Γραμματέας/Γραμματικός καταγραφής φορολογικών στοιχείων και επομένως είτε Μασσαβέτας στα Οθωμανικά, είτε Γραμματικός στα Ελληνικά, το επώνυμό του ήταν το ίδιο και το αυτό, προφανώς προερχόμενο εξ ιδιότητος που είχαν οι πρόγονοί του. Μυήθηκε στη Φιλική Εταιρεία το 1818 και το 1820 έγινε αρματολός στη Λιβαδειά. Τον Απρίλιο του 1821 σε συνεργασία με άλλους οπλαρχηγούς κατέλαβε το φρούριο της Λιβαδειάς και χρησιμοποιώντας το ως ορμητήριο, έδωσε πολλές νικηφόρες μάχες. Κατέλαβε τη γέφυρα της Αλαμάνας και στις 23 Απριλίου 1821 έδωσε μάχη με τα στρατεύματα του Ομέρ Βρυώνη. Στη μάχη αυτή συνελήφθη και αφού μεταφέρθηκε στη Λαμία δολοφονήθηκε με ανασκολοπισμό (λογοτεχνικά αναφέρεται ότι "σουβλίστηκε") από τους Τούρκους στις 24 Απριλίου 1821.

Ο Ελληνικός Στρατός του απένειμε τιμητικά τον βαθμό του Στρατηγού.
Νέα Αγχίαλος

Η Νέα Αγχίαλος είναι παραθαλάσσια κωμόπολη και μικρός λιμένας στο ΒΔ. μυχό του Παγασητικού κόλπου, ΝΔ. του Βόλου, στο νομό Μαγνησίας, η οποία ιδρύθηκε το 1907 από πρόσφυγες της Παλαιάς Αγχιάλου. Σήμερα ανήκει στον δήμο Βόλου και έχει πραγματικό πληθυσμό (2001) 6.409 κατοίκους (Τ.Δ. Ν. Αγχιάλου).
Orrorin

Ο Orrorin tugenensis ("Αρχικός άνθρωπος") είναι ένα εξαφανισμένο είδος ανθρωπιδών πιθανός κοινός πρόγονος των σύγχρονων ανθρώπων και των χιμπαντζήδων, και μοναδικό είδος του γένους Orrorin (Ορρορίνος). Ο "Orrorin" έζησε 6.2 - 5.6 εκατομμύρια χρόνια πριν στην ανατολική Αφρική. Οι μαρτυρίες για την ύπαρξη του είδους προέρχονται από 13 απολιθώματα κάτω γνάθου, οδόντων, βραχίονα και υπολειμμάτων μηριαίου, τα οποία ανακάλυψαν οι Πίκφορντ και Σένουτ στο Τάγκεν Χιλς (Tugen Hills) της Κένυας το 2001. Ένα από τα λίγα πράγματα για τα οποία υπάρχει γενική αποδοχή είναι η ηλικία του. Οι ιζηματογενείς αποθέσεις μέσα στις οποίες βρέθηκαν τα οστά του χρονολογούνται στο βάθος των 6 εκατομμυρίων ετών, γεγονός που τον κατατάσσει ως τον αρχαιότερη ανθρωπίδη, αν βέβαια αποφανθούν εντέλει οι ειδικοί, αν είναι ανθρωπίδης ή όχι.<!--

The limb bones are 1.5 times larger than the "Australopithecus afarensis" specimen, "Lucy", about the size of a modern female chimp. The "Orrorin" femur is humanlike and the muscle attachments suggest bipedality. The canines are large and molars small, and the teeth had thick enamel, suggesting an omnivorous diet or hunter-gatherer lifestyle. The arm and finger bones retain arboreal climbing adaptations. Associated fossils suggest a mixed woodland and savanna environment.

The species Orrorin Tugenensis was named in July 2001 from fossils discovered in western Kenya (Senut et al. 2001). The fossils include fragmentary arm and thigh bones, lower jaws, and teeth and were discovered in deposits that are about 6 million years old. The limb bones are about 1.5 times larger than those of Lucy, and suggest that it was about the size of a female chimpanzee. Its finders have claimed that Orrorin was a human ancestor adapted to both bipedality and tree climbing, and that the australopithecines are an extinct offshoot. Given the fragmentary nature of the remains, other scientists have been skeptical of these claims so far (Aiello and Collard 2001). A later paper (Galik et al. 2004) has found further evidence of bipedality in the fossil femur.
Γιώργος Γαβριηλίδης

Ο Γιώργος Γαβριηλίδης (3 Απριλίου 1908 – 23 Ιουλίου 1982) ήταν Έλληνας ηθοποιός,ο οποίος έγινε γνωστός μέσα από ρόλους αριστοκράτη.
Δημήτρης Νικολαΐδης

Ο Δημήτρης Νικολαΐδης (Αθήνα, 1922 - 21 Ιανουαρίου 1993) ήταν Έλληνας ηθοποιός του κινηματογράφου και του θεάτρου. Ασχολήθηκε και με τη σκηνοθεσία. Τον Σεπτέμβριο του 1955 παντρεύτηκε την ηθοποιό Σούλη Σαμπάχ.
Σούλη Σαμπάχ

Η Αναστασία Χριστοδούλου (Αλεξάνδρεια Αιγύπτου, ￼￼23 Δεκεμβρίου 1932), γνωστή κυρίως με το καλλιτεχνικό ψευδώνυμο Σούλη Σαμπάχ (σημαίνει "φως ανατολής/αυγής" στα αραβικά) είναι Ελληνίδα τραγουδίστρια και ηθοποιός.
Λαυρέντης Διανέλλος

Ο Λαυρέντης Διανέλλος (1911 - 16 Σεπτεμβρίου 1978) ήταν Έλληνας ηθοποιός.
Κώστας Παπαχρήστος

Ο Κώστας Παπαχρήστος (Βόλος, 1916 - Αθήνα, 29 Σεπτεμβρίου 1995) ήταν Έλληνας ηθοποιός του κινηματογράφου και της τηλεόρασης. Ήταν σύζυγος της επίσης ηθοποιού Δήμητρας Σερεμέτη (1933 - 2014) και μεγαλύτερος αδερφός του Νίκου Παπαχρήστου. Επί απριλιανής δικτατορίας (1967 - 1974) ήταν ένας από τους δοτούς προέδρους του λεγόμενου «Εθνικού Σωματείου Ελλήνων Ηθοποιών», το οποίο ίδρυσε η χούντα αφού διέλυσε το Σωματείο Ελλήνων Ηθοποιών.
Οργάνωση Χ

μικρογραφία|200x200εσ|Προκήρυξη της Οργάνωσης «Χ»
Η Οργάνωση Χ ήταν ένοπλη φιλομοναρχική οργάνωση που έδρασε στην Αττική κατά τη διάρκεια της Κατοχής. Ιδρυτής και αρχηγός της υπήρξε ο Γεώργιος Γρίβας. Τα μέλη της οργάνωσης ήταν γνωστά ως "Χίτες". Στα Δεκεμβριανά συγκρούστηκε με τον ΕΛΑΣ, από όπου απαγκιστρώθηκε μετά από επέμβαση βρετανικών αρμάτων. Ο ιστορικός Χάγκεν Φλάισερ για τη δράση της στη κατοχή παραπέμπει σε αναφορά του Βρετανού αντισυνταγματάρχη Ρούφους Σέπαρντ, που την είχε ορίσει διαδοχικά ως «ημικουίσλινγκ» (ημιδωσιλογική) και «κουίσλινγκ» (δωσιλογική). Μετά την απελευθέρωση, η οργάνωση μαζικοποιήθηκε και τα μέλη της συμμετείχαν στη Λευκή Τρομοκρατία εναντίον κομμουνιστών και αντιμοναρχικών.

Μετά τη Λευκή Τρομοκρατία, η οργάνωση απέκτησε πολιτικό σκέλος με το οποίο συμμετείχε στις εκλογές του 1946 και του 1950, χωρίς να εκλέξει κάποιο βουλευτή. Κατά το τέλος του 1946 ξεκίνησε να δρα στη Κύπρο. Η δράση του Ελλαδικού και του Κυπριακού παραρτήματος σταμάτησε το 1950 και ταυτίστηκε στη συλλογική συνείδηση με τον αντικομμουνισμό, τον αντικοινοβουλευτισμό και το φιλομοναρχισμό
Σχολή Εφέδρων Αξιωματικών Πεζικού

thumb|right|100px|Διακριτικό βαθμού ΔΕΑ πεζικού. 
Η Σχολή Εφέδρων Αξιωματικών Πεζικού (γνωστή και με τα αρχικά της, Σ.Ε.Α.Π.), είναι στρατιωτική σχολή όπου εκπαιδεύονται οι Υποψήφιοι Έφεδροι Αξιωματικοί (ΥΕΑ) πεζικού Ελλάδας και Κύπρου προκειμενου να πάρουν το βαθμό του Δόκιμου Εφέδρου Αξιωματικού (ΔΕΑ). Επιπρόσθετα, εκτός από τους ΥΕΑ του Πεζικού, εκεί εκπαιδεύονται και οι ΥΕΑ των Σωμάτων για τρεις εβδομάδες (πριν μεταφερθούν στις αντίστοιχες σχολές ανά Σώμα πλην του Σώματος Οικονομικού του οποίου οι ΥΕΑ παραμένουν και τους 4 μήνες). Βρίσκεται στο Ηράκλειο της Κρήτης και η φοίτηση διαρκεί τέσσερις μήνες. Η τετράμηνη θητεία χωρίζεται σε δύο μέρη. Το πρώτο δίμηνο (αλφάς ή άλφα, Α΄ ΥΕΑ ή ΥΕΑ/Α, διοικούμενοι) και το δεύτερο (βητάς, Β΄ ΥΕΑ ή ΥΕΑ/Β, διοικούντες).
Η φοίτηση στην Σ.Ε.Α.Π. περιλαμβάνει καθημερινή γυμναστική άσκηση, ασκήσεις πειθαρχίας καθώς επίσης και εκπαίδευση σε όλα τα όπλα του πεζικού. Οι μαθητές της Σ.Ε.Α.Π. με το τέλος της εκπαίδευσής τους ονομάζονται Δόκιμοι Έφεδροι Αξιωματικοί (Δ.Ε.Α.) πεζικού και παραμένουν ακόμα ένα μήνα στην Σ.Ε.Α.Π. στην Πτέρυγα Ειδικής Εκπαιδεύσεως για τις ειδικότητες του Πολυβολητή, Ολμιστή και χειριστή Α.Τ. Όπλων (για την ειδικότητα του τυφεκιοφόρου ακολουθούν αντίστοιχη εκπαίδευση ενός μήνα στο Λιτόχωρο), με εξαίρεση τους Δόκιμους Ειδικών Δυνάμεων που συνεχίζουν στο ΚΕΑΠ στη Ρεντίνα. Τοποθετούνται στις μονάδες πεζικού του Στρατού Ξηράς (ή αναλόγως Αεροπορίας, Ναυτικού, Στρατονομίας). Συνήθως τους ανατίθενται καθήκοντα διμοιρίτη (επικεφαλής διμοιρίας), Δκτη Λόχου (στα Τ.Ε.) και υπηρεσίες αξιωματικών (αξιωματικός υπηρεσίας μονάδας κ.λπ.). Απολύονται από τις τάξεις του στρατού ως έφεδροι ανθυπολοχαγοί ενώ, επιπρόσθετα, οι εξ Ελλάδος Δ.Ε.Α. υπηρετούν πέντε μήνες περισσότερους από τους απλούς στρατιώτες. Στην εφεδρεία φτάνουν μέχρι τον βαθμό του Λοχαγού. Επίσης κατ' εξαίρεση μπορούν να φτάσουν και ως τον βαθμό του Ταγματάρχη εφ' όσον πληρούν ορισμένες προυποθέσεις.
Ηλίας Βουτιερίδης

Ο Ηλίας Βουτιερίδης (1874 - 10 Αυγούστου 1941) ήταν Έλληνας ιστορικός της ελληνικής λογοτεχνίας, ποιητής, πολεμιστής και δημοσιογράφος.
Ευρωπαϊκή Επιτροπή των Περιφερειών

Η Ευρωπαϊκή Επιτροπή των Περιφερειών (ΕτΠ) είναι η συνέλευση των εκπροσώπων των τοπικών και των περιφερειακών αρχών της Ευρωπαϊκής Ένωσης (ΕΕ). Δίνει τη δυνατότητα στις υποεθνικές αρχές (περιφέρειες, νομαρχίες ή κομητείες, επαρχίες, δήμους και κοινότητες) να εκφράζουν άμεσα τη γνώμη τους εντός του θεσμικού πλαισίου της ΕΕ.

Η ΕτΠ ιδρύθηκε το 1994 για την αντιμετώπιση δύο βασικών ζητημάτων. Πρώτον, τα τρία τέταρτα σχεδόν του ευρωπαϊκού δικαίου εφαρμόζονται στο τοπικό ή το περιφερειακό επίπεδο, οπότε ήταν λογικό να έχουν οι εκπρόσωποι των τοπικών και των περιφερειακών αρχών λόγο στη διαμόρφωση των νέων ευρωπαϊκών νόμων. Δεύτερον, υπήρχαν ανησυχίες ότι διευρύνεται το χάσμα ανάμεσα στους πολίτες και στη διαδικασία της ευρωπαϊκής ολοκλήρωσης και ένας τρόπος να γεφυρωθεί αυτό το χάσμα ήταν να εξασφαλιστεί η συμμετοχή του αιρετού επιπέδου διακυβέρνησης που βρίσκεται πλησιέστερα στους πολίτες.
Γιόζεφ Μένγκελε

Ο Γιόζεφ Μένγκελε (γερμ. Josef Mengele, 16 Μαρτίου 1911, Γκίντσμπουργκ, Γερμανία - 7 Φεβρουαρίου 1979, Βερτιόγκα, Βραζιλία) ήταν Γερμανός γιατρός του στρατοπέδου εξόντωσης Άουσβιτς Μπίρκεναου και διαβόητος ιδίως για τα πειράματα που έκανε με ανθρώπους, τα οποία οδηγούσαν συνήθως στον θάνατό τους. Έμεινε στην ιστορία ως ο «Άγγελος του Θανάτου του Άουσβιτς» (Todesengel von Auschwitz).
Κασσάνδρα

Στην ελληνική μυθολογία η Κασσάνδρα, αναφερόμενη και ως Κασάνδρα, ήταν κόρη του βασιλιά της Τροίας Πριάμου και της Εκάβης και δίδυμη αδελφή του Έλενου.
Ρόζα Παρκς

Η Ρόζα Παρκς ("Rosa Louise McCauley Parks", 4 Φεβρουαρίου 1913 - 24 Οκτωβρίου 2005) ήταν Αμερικανίδα ακτιβίστρια.

Ήταν μία έγχρωμη μοδίστρα που έμελλε να μείνει στην ιστορία όταν, στις 1 Δεκεμβρίου 1955, στο Μοντγκόμερυ της Αλαμπάμα, αρνήθηκε να δώσει τη θέση της στο λεωφορείο σε έναν λευκό, αντιστεκόμενη στην τότε πολιτική φυλετικού διαχωρισμού των ΗΠΑ που απαιτούσε από τους έγχρωμους πολίτες να κάθονται στο πίσω μέρος του λεωφορείου και να παραχωρούν τη θέση τους στους λευκούς. Η πράξη αυτή πολιτικής ανυπακοής γέννησε ένα κίνημα κατά του φυλετικού διαχωρισμού στην πόλη αυτή, που άμεσα εκφράστηκε με μποϊκοτάζ των λεωφορείων από τους έγχρωμους επί 381 ημέρες, και βοήθησε έναν από τους διοργανωτές του κινήματος αυτού, ονόματι Μάρτιν Λούθερ Κινγκ, να ξεκινήσει μια διαδρομή που θα οδηγούσε στην ανάδειξή του σε κεντρική πολιτική φιγούρα στην Αμερική. Για τους λόγους αυτούς, η Ρόζα Παρκς σήμερα αναφέρεται ως «Μητέρα του σύγχρονου κινήματος πολιτικών δικαιωμάτων».

Το 1996 της απονεμήθηκε το Προεδρικό Μετάλλιο της Ελευθερίας. Το 1999 τιμήθηκε με το Χρυσό Μετάλλιο του Κογκρέσου για τον αγώνα της κατά του ρατσισμού. Είναι η πρώτη γυναίκα της οποίας η σορός εκτέθηκε σε λαϊκό προσκύνημα στη Ροτόντα του Καπιτωλίου.
Ρούπερτ Σέλντρεϊκ

O Ρούπερτ Σέλντρεϊκ ("Rupert Sheldrake", 28 Ιουνίου 1942 - ...) είναι Βρετανός βιολόγος και συγγραφέας. Ανέπτυξε την υπόθεση της μορφικής αντήχησης με συναφή έρευνα και δημοσιεύσεις, σε θέματα σχετικά με την ανάπτυξη και συμπεριφορά των ζώων και των φυτών, την τηλεπάθεια, την αντίληψη και τη μεταφυσική. Εργάστηκε ως βιοχημικός και κυτταροβιολόγος στο πανεπιστήμιο του Κέιμπριτζ από το 1967 έως το 1973 και ως κύριος φυτοφυσιολόγος στο International Crops Research Institute for the Semi-Arid Tropics έως το 1978. Αν και δημοφιλής στο αναγνωστικό κοινό του, κατηγορείται από ορισμένους κύκλους τού ακαδημαϊκού κατεστημένου, που θεωρούν ότι το ερευνητικό του έργο συνορεύει με τη σκέψη τού κινήματος τής Νέας εποχής, όπου και βρήκε θετική υποστήριξη, ιδιαίτερα από τον Ντίπακ Τσόπρα. Θεωρώντας την επιστήμη "ως ένα σύστημα μεθόδων για τη διερεύνηση οποιουδήποτε θέματος επιδέχεται συστηματικής έρευνας" προσπαθεί να επεκτείνει την επιστήμη σε περιοχές έως τώρα αγνοημένες. Εκτός των βιβλίων του, δημοσιεύει επιστημονικές μελέτες σε αρκετές περιοδικές εκδόσεις.
Χουνγκ Γκαρ

Το Χουνγκ Γκαρ Κουνγκ Φου είναι το αυθεντικό σύστημα πολεμικών τεχνών των μοναχών Σαολίν στην νότια Κίνα. 

Το στυλ Κουνγκ Φου αυτό είναι γνωστό για τις δυνατές (σταθερές) στάσεις του σώματος που αξιοποιεί, καθώς και την προτίμηση του για γειωμένη πάλη (αποφεύγονται το σήκωμα τον ποδιών και τα «ακροβατκά»). Φημίζεται ιδιαίτερα η στάση του αλόγου, ενώ γενικά βασίζεται στις κινήσεις πέντε ζώων (του δράκου, της τίγρης, του γερανού, του φιδιού και της λεοπάρδαλης) - κυρίως της τίγρης, που αντιπροσωπεύει την σθεναρότητα (Γιανγκ), και του γερανού, που αντιπροσωπεύει την ηπιότητα (Γιν). Καμιά φορά αποκαλείται «Στυλ Τίγρης και Γερανού». Ακόμα, ενσωματώνει τις κυκλικές κινήσεις των πέντε στοιχείων (του μετάλλου, της φωτιάς, του νερού, της γης και του ξύλου). Στο Χούνγκ Γκαρ παράγεται δύναμη με ισχυρά βήματα, χρησιμοποιώντας χαμηλές στάσεις καθώς και απότομες μεταβιβάσεις απ' τ' αριστερά στα δεξιά κι αντίστροφα. 

Το Χουνγκ Γκαρ, επίσης, είναι η Κινέζικη πολεμική τέχνη στην οποία, κατά πλειονότητα, βασίζεται η κάμψη της γης στην αμερικάνικη τηλεοπτική σειρά κινουμένων σχεδίων «Άβαταρ: Ο Τελευταίος Μαχητής του Ανέμου» και «Άβαταρ: Ο θρύλος της Κόρρα».
Κερυνίτιδα Έλαφος

H Κερυνίτιδα Έλαφος είναι μυθικό πλάσμα που συναντάται σε διάφορους θρύλους της αρχαίας Ελλάδας, με γνωστότερο αυτόν της παγίδευσής της από τον Ηρακλή. Σχετίζεται με την Άρτεμη, η οποία ήταν η προστάτιδα θεά του.

Σύμφωνα με το μύθο, όταν η Άρτεμις ήταν ακόμη μικρή, είδε στο θεσσαλικό κάμπο πέντε ελαφίνες να βόσκουν. Θαμπωμένη από την ομορφιά τους, έπιασε τις τέσσερις και τις έζεψε στο άρμα της. Η πέμπτη, όμως, που είχε χρυσά κέρατα και έτρεχε πολύ γρήγορα, κατάφερε να ξεφύγει. Κατευθύνθηκε προς το νότο και μετά από μέρες, αφού πέρασε στην Πελοπόννησο, βεβαιώθηκε ότι ξέφυγε και εγκαταστάθηκε μόνιμα στο Κερύνειο Όρος, στα σύνορα μεταξύ Αρκαδίας και Αχαΐας. Τότε η Άρτεμις, θαυμάζοντας τον ελεύθερο και ατίθασο χαρακτήρα της, έθεσε το ζώο υπό την προστασία της. 

Σύμφωνα με τους μελετητές της αρχαίας ελληνικής μυθολογίας, όπως ο Ρόμπερτ Γκρέιβς, ο μύθος της Κερυνίτιδος Ελάφου έχει μάλλον βόρεια προέλευση. Το ζώο στην πραγματικότητα μοιάζει περισσότερο με θηλυκό τάρανδο, αφού τα θηλυκά ελάφια είναι συγκριτικά μικρόσωμα, δεν έχουν κέρατα και δεν μπορούν να ζευχθούν σε άρμα. Συνεπώς, συμπεραίνεται ότι πρόκειται για "εξελληνισμένο" μύθο κάποιου βόρειου λαού. Στην άποψη συνηγορεί και ο μύθος του Ηρακλή (βλ. παρακάτω), αφού για να διαφύγει το ελάφι από τον ήρωα κατέφυγε στη γη των Υπερβορείων, κοντά στον αρκτικό κύκλο. Από την ίδια ευρύτερη περιοχή (Βαλτική Θάλασσα) οι Έλληνες εισήγαγαν ήλεκτρο (κεχριμπάρι), ήδη από τη μυκηναϊκή εποχή. Στο χρώμα του ηλέκτρου είναι πιθανόν να οφείλεται ο θρύλος για τα χρυσά κέρατα του ελαφιού.
Μολιέρος

Ο Μολιέρος ("Molière", Μολιέρ, πραγματικό όνομα: "Jean-Baptiste Poquelin", Ζαν-Μπατίστ Ποκλέν, Παρίσι, 15 Ιανουαρίου 1622 - Παρίσι, 17 Φεβρουαρίου 1673) ήταν Γάλλος θεατρικός συγγραφέας και ηθοποιός, ο οποίος θεωρείται ένας από τους σημαντικότερους δασκάλους της κωμωδίας στη δυτική λογοτεχνία. Οι Γάλλοι τον θεωρούν ως τον καλύτερο κλασσικό ποιητή τους, ενώ για πολλούς είναι και ο καλύτερος Γάλλος λογοτέχνης. Μπόρεσε και έφερε την κωμωδία σε ίση θέση με την τραγωδία, και αυτό είναι το μεγαλύτερο κατόρθωμά του. Ανήκε στο καλλιτεχνικό κίνημα του κλασικισμού.
Μαχμούτ Αχμεντινετζάντ

Ο Μαχμούτ Αχμεντινετζάντ (περσικά: محمود احمدی‌نژاد) (28 Οκτωβρίου 1956-) είναι Ιρανός πολιτικός. Ήταν ο έκτος πρόεδρος του Ιράν, από το 2005 ως το 2013. Πριν γίνει πρόεδρος, ο Αχμεντινετζάντ είχε εκλεγεί δήμαρχος της Τεχεράνης το 2003 και γενικός κυβερνήτης της επαρχίας Αρνταμπίλ. Ανήκει στο Κόμμα της Ισλαμικής Κοινότητας Μηχανικών. Οι συντηρητικές θέσεις και οι κατά καιρούς δηλώσεις του έχουν προκαλέσει ποικίλα σχόλια και αντιδράσεις. Τον διαδέχθηκε στην προεδρία ο Χασάν Ρουχανί.
Κερύνεια

Η Κερύνεια ( , τουρκικά: "Girne", , αρμενικά: Կիրենիա) ή Κηρύνεια είναι παραθαλάσσια πόλη της Κύπρου που βρίσκεται περί το μέσον της βόρειας ακτής της. Αποτελεί πρωτεύουσα της ομώνυμης επαρχίας που εκτείνεται από το ακρωτήριο Κορμακίτη μέχρι τη λεγόμενη των "Αχαιών ακτή", περιλαμβάνοντας και το μεγαλύτερο μέρος της οροσειράς του Πενταδάκτυλου. 

Τον Ιούλιο του 1974, στα πλαίσια των πολεμικών επιχειρήσεων της τουρκικής εισβολής στην Κύπρο, η Κερύνεια κατελήφθη από τα τουρκικά στρατεύματα, ενώ οι Ελληνοκύπριοι κάτοικοι εκδιώχθηκαν στα πλαίσια εθνοκάθαρσης από τις εστίες τους και κατέφυγαν ως πρόσφυγες στο ελεύθερο κομμάτι του νησιού. Από το 1983 ελέγχεται de facto από τα Τουρκικά στρατεύματα κατοχής και την υποτελή διοίκηση των κατεχομένων.
Ιωάννα της Λωρραίνης

Η Ιωάννα της Λωρραίνης ή Ζαν ντ'Αρκ ("Jeanne d'Arc", γνωστή και ως "Παρθένος της Ορλεάνης", Ντομρεμύ, 6 Ιανουαρίου 1412 - Ρουέν, 30 Μαΐου 1431) ήταν Γαλλίδα η οποία τέθηκε επικεφαλής των γαλλικών στρατευμάτων στον Εκατονταετή Πόλεμο κατά των Άγγλων στη Γαλλία. Κατηγορήθηκε ως αιρετική αλλά εκτελέσθηκε με την κατηγορία ότι φορούσε αντρικά ρούχα σε ηλικία μόλις 19 ετών. 24 χρόνια μετά τον θάνατό της αθωώθηκε και αγιοποιήθηκε από την Καθολική Εκκλησία. Η μνήμη της τιμάται στις 30 Μαΐου και θεωρείται προστάτιδα της Γαλλίας όπως επίσης και των αιχμαλώτων, των στρατιωτικών και όσων χλευάζονται για την πίστη τους.

Η Ιωάννα έχει καταστεί θρυλική φυσιογνωμία τόσο για τη Γαλλία όσο και για πολλές χώρες ανά την υφήλιο. Πληθώρα από λογοτεχνικά, ιστορικά, μουσικά, θεατρικά και κινηματογραφικά έργα έχουν ως πηγή έμπνευσης την προσωπικότητά της. Μερικοί και μερικές από τους/τις δημιουργούς αυτών των έργων είναι η Κριστίν ντε Πιζάν, ο Σαίξπηρ, ο Βολταίρος, ο Σίλερ, ο Βέρντι, ο Τσαϊκόφσκι, ο Τουαίην, ο Σω, ο Μπρεχτ, ο Άντερσον, ο Χόνεγκερ, ο Κοέν και ο Ανούιγ. Απεικονίζεται συνεχώς σε διάφορες ταινίες, τηλεοπτικές σειρές, τραγούδια, ακόμα και βιντεοπαιχνίδια.
Κώστας Σκανδαλίδης

Ο Κώστας Σκανδαλίδης (Καρδάμαινα Κω, 11 Ιανουαρίου 1953) είναι Έλληνας πολιτικός, βουλευτής του ΠΑΣΟΚ στην Α΄ Αθηνών. Έχει διατελέσει υπουργός Εσωτερικών, Δημόσιας Διοίκησης και Αποκέντρωσης (δύο φορές), καθώς επίσης και υπουργός Αιγαίου, υπουργός Αγροτικής Ανάπτυξης και γραμματέας του ΠΑΣΟΚ.
DJ Shadow

Ο Τζος Ντέιβις ("Joshua Paul "Josh" Davis", 29 Ιουνίου 1972), γνωστός ως DJ Shadow, είναι παραγωγός ηλεκτρονικής μουσικής.
Αριστοτέλης Βαλαωρίτης

Ο Αριστοτέλης Βαλαωρίτης (1824 - 1879) ήταν επικός ποιητής του αρματολισμού - ένας από τους πιο διακεκριμένους Επτανήσιους ποιητές του 19ου αιώνα και πολιτικός.
Α΄ Αθηναϊκή Σχολή

Με τον όρο Α΄ Αθηναϊκή Σχολή εννοούμε το σύνολο των ποιητών της χρονικής περιόδου 1830-1880 που έδρασαν στην Αθήνα. Η ποιητική παραγωγή του τότε νεοσύστατου ελληνικού κράτους αναπτύχθηκε σε δύο κέντρα με διαφορετικά χαρακτηριστικά, την Αθήνα και τα Επτάνησα. Στην Αθήνα κυριάρχησαν οι Φαναριώτες ενώ στα Επτάνησα ο κύκλος του Σολωμού. Το κύριο χαρακτηριστικό της Α΄ Αθηναϊκής Σχολής είναι ο ρομαντισμός. Παρ' όλο που και στην Επτανησιακή ποίηση εντοπίζονται ρομαντικές εκδηλώσεις, έχει επικρατήσει χώρος ανάπτυξης του ρομαντισμού να θεωρείται κυρίως η Αθηναϊκή Σχολή.
Αλέξανδρος Δουμάς

Το όνομα Αλέξανδρος Δουμάς μπορεί να αναφέρεται στους γάλλους συγγραφείς, πατέρα και γιο:

* Αλέξανδρος Δουμάς (πατέρας) (1802 - 1870) συγγραφέας μυθιστορημάτων, όπως Ο Κόμης Μοντεχρήστος και Οι Τρεις Σωματοφύλακες
* Αλέξανδρος Δουμάς (υιός) (1824 - 1895) συγγραφέας και δραματουργός, μεγάλη επιτυχία του οποίου ήταν το ρομάντσο Η κυρία με τις καμέλιες
Σκεντέρμπεης

thumb|right|Γεώργιος Καστριώτης Σκεντέρμπεης (Gjergj Kastrioti Skënderbeu)
Ο Γεώργιος Καστριώτης ή Σκεντέρμπεης (αλβανικά: "Gjergj Kastrioti Skënderbeu", 1404 ή 1405 - 17 Ιανουαρίου 1468), ήταν Αλβανός άρχοντας και στρατιωτικός, ενώ κατά άλλες εκδοχές, η καταγωγή του θεωρείται σερβοαλβανοελληνική, σλαβονική ή σερβική. Αντιστάθηκε για χρόνια στην εισβολή των Οθωμανών και είναι ο εθνικός ήρωας της Αλβανίας. Είναι γνωστός στην αλβανική βιβλιογραφία ως Γκιέργκι Καστριότι.